CELEX: 31990R1230
Language: el
Date: 1990-05-10 00:00:00
Title: Κανονισμός (ΕΟΚ) αριθ. 1230/90 της Επιτροπής της 10ης Μαΐου 1990 για τροποποίηση του κανονισμού (ΕΟΚ) αριθ. 906/90 περί θεσπίσεως εξαιρετικών μέτρων στηρίξεως της αγοράς στον τομέα του χοιρείου κρέατος στο Βέλγιο και περί καταργήσεως του κανονισμού (ΕΟΚ) αριθ. 620/90

Avis juridique important

|

31990R1230

Κανονισμός (ΕΟΚ) αριθ. 1230/90 της Επιτροπής της 10ης Μαΐου 1990 για τροποποίηση του κανονισμού (ΕΟΚ) αριθ. 906/90 περί θεσπίσεως εξαιρετικών μέτρων στηρίξεως της αγοράς στον τομέα του χοιρείου κρέατος στο Βέλγιο και περί καταργήσεως του κανονισμού (ΕΟΚ) αριθ. 620/90  

Επίσημη Εφημερίδα αριθ. L 120 της 11/05/1990 σ. 0061 - 0061

***** ΚΑΝΟΝΙΣΜΟΣ (ΕΟΚ) αριθ. 1230/90 ΤΗΣ ΕΠΙΤΡΟΠΗΣ  της 10ης Μαΐου 1990  για τροποποίηση του κανονισμού (ΕΟΚ) αριθ. 906/90 περί θεσπίσεως εξαιρετικών μέτρων στηρίξεως της αγοράς στον τομέα του χοιρείου κρέατος στο Βέλγιο και περί καταργήσεως του κανονισμού (ΕΟΚ) αριθ. 620/90  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,  Εκτιμώντας:  ότι, λόγω της εμφανίσεως της κλασικής πανώλης των χοίρων σε ορισμένες περιοχές παραγωγής του Βελγίου, θεσπίστηκαν εξαιρετικά μέτρα στηρίξεως της αγοράς του χοιρείου κρέατος σ' αυτό το κράτος μέλος με τον κανονισμό (ΕΟΚ) αριθ. 906/90 της Επιτροπής (3)·  ότι για κτηνιατρικούς λόγους παραμένουν σε ισχύ ορισμένοι περιορισμοί στην ελεύθερη κυκλοφορία ζωντανών χοίρων και προϊόντων με βάση το χοίρειο κρέας· ότι πρέπει να παραταθεί η ημερομηνία λήξεως που προβλέπεται για την αγορά βαρέων χοιριδίων και βαρέων χοίρων βάσει του κανονισμού (ΕΟΚ) αριθ. 906/90·  ότι πρέπει να διευκρινισθεί ότι η ημέρα αγοράς των ζώων είναι η ημέρα κατά την οποία ζυγίζονται και σφάζονται μετά την παραλαβή από το αγρόκτημα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 906/90 τροποποιείται ως εξής:  1. Η ημερομηνία «10 Μαΐου 1990» που αναφέρεται στο άρθρο 1 αντικαθίσταται από την ημερομηνία «24 Μαΐου 1990».  2. Το άρθρο 3 αντικαθίσταται από το ακόλουθο κείμενο:  «Οι χοίροι ζυγίζονται και θανατώνονται την ημέρα της αγοράς, εις τρόπον ώστε να μην μπορεί να διαδοθεί η επιζωοτία.  Μεταφέρονται αμέσως σε εγκαταστάσεις αξιοποιήσεως καταλοίπων ζωικής προελεύσεως και μεταποιούνται σε προϊόντα που υπάγονται στους κωδικούς ΣΟ 1501 00 11, 1506 00 00 και 2301 10 00.  Οι εργασίες πραγματοποιούνται υπό τον έλεγχο των αρμοδίων αρχών του Βελγίου.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Μαΐου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 93 της 10. 4. 1990, σ. 27.